קונפרנס ליג

קונפרנס ליג (באנגלית: UEFA Europa Conference League; לעיתים נקראת הליגה האזורית) היא תחרות כדורגל אירופית למועדונים, המנוהלת על ידי אופ"א, התאחדות הכדורגל האירופית. הליגה נחשבת לטורניר כדורגל המועדונים השלישי בחשיבותו באירופה, אחרי ליגת האלופות והליגה האירופית. המועדונים יוכלו להעפיל לתחרות על סמך ביצועיהם בליגות הלאומיות ובתחרויות הגביע. התחרות יצאה לדרך בעונת 2021/2022, ומשמשת כתוספת לליגה האירופית, אשר בשל קיום הליגה השלישית הופחתו בה מספר הקבוצות ל-32 קבוצות בשלב הבתים, כך שהתחרות החדשה הגדילה את כמות המועדונים המשתתפים בתחרויות אופ"א ב-16 בסך הכל. בטורניר קיים ייצוג גדול יותר באופן יחסי לקבוצות מליגות בעלות דירוג אופ"א נמוך יותר, אך לכל החברות באופ"א יש ייצוג בו. בעבר היו דיווחים על כך שאופ"א שוקלת להחזיר את גביע האינטרטוטו, או לייסד ליגה שלישית בחשיבותה באירופה, לפחות מאז 2015, כטורניר שיכול לשמש קבוצות שהודחו מליגת האלופות והליגה האירופית, כך שתוכלנה להמשיך להתמודד במפעלים האירופיים. באמצע 2018 הדיונים על כך התעצמו, כשנודע שהליגה האירופית תעבור שינוי ותפוצל לשתיים, כך שמספר המשתתפות בה, 48, יצומצם, כאשר החלק התחתון בליגה ייצור את הגרעין של הטורניר החדש. ב-2 בדצמבר 2018 הודיעה אופ"א שהתחרות תישא את השם הזמני "הליגה האירופית 2" ("UEL2") וייערך בעונות 2021–2024 כשמטרת הטורניר החדש יהיה להביא "יותר משחקים עבור יותר מועדונים, עם יותר מדינות שמיוצגות בשלב הבתים". לדברי נשיא אופ"א, אלכסנדר צ'פרין, "המפעל הוא תולדה של שיחות ארוכות עם המועדונים. הייתה דרישה מצד המועדונים להגדיל את הסיכוי לשחק במפעלים האירופים. זה הושג מתוך ראייה אסטרטגית להוסיף עוד איכות ועוד מדינות למפעלים שלנו". בדומה לליגת האלופות, ההעפלה לקונפרנס ליג תפוצל לשני "שלבים" - שלב האלופות ושלב הליגה. עם זאת, בניגוד לליגת האלופות, שלב האלופות ייערך רק בקרב קבוצות אשר הודחו משלב המוקדמות של ליגת האלופות וכתוצאה מכך הודחו ישירות לקונפרנס ליג. שלב הליגה מבוסס על קריטריון שיטת הדירוג האירופית לטורנירים. לכל התאחדות תהיינה הזדמנות לשלוח למוקדמות הטורניר קבוצות באופן הבא: מדינות שמדורגות 1 עד 5, ישלחו נציגה אחת ישירות לשלב הפלייאוף; מדינות שמדורגות 6 עד 15, ישלחו שתי נציגות לשלבים ה-2 וה-3; מדינות שמדורגות 16 עד 50, ישלחו שלוש נציגות לשלבים ה-1 וה-2 (למעט ליכטנשטיין שבשל גודלה תשלח רק נציגה אחת). מדינות שמדורגות 51 עד 55, ישלחו שתי נציגות לשלב ה-1 (למעט סן מרינו שבשל גודלה תשלח רק נציגה אחת). הפורמט יכלול שמונה בתים של ארבע קבוצות ואחריו ייערכו שלבי שמינית גמר, רבע הגמר, חצי הגמר וגמר. שלב פלייאוף נוסף ייערך לפני שלב שמינית הגמר וייטלו בו חלק הקבוצות מהמקום השני בשלב הבתים והקבוצות מהמקום השלישי בשלב הבתים של הליגה האירופית. התחרות החדשה תכלול 141 משחקים שיתפרסו על פני יותר מ-15 שבועות. מנצחת התחרות החדשה תהיה זכאית להשתתף בליגה האירופית בעונה שלאחר מכן. התחרות החדשה תשוחק בימי חמישי. ערך מורחב – קבוצות הכדורגל הישראליות במפעלים האירופיים בעונת 2021/2022, עונתה הראשונה של הקונפרנס ליג, העפילו לשלב הבתים מכבי תל אביב ומכבי חיפה לאחר שהודחה במוקדמות ליגת האלופות, מכבי תל אביב סיימה את שלב הבתים במקום השני והעפילה לשלב הנוקאאוט הראשוני שם הודחה מול פ.ס.וו. איינדהובן. מכבי תל אביב היא גם הקבוצה הראשונה שהבקיעה במפעל זה. בעונת 2023/2024 העפילה לשלב הבתים מכבי תל אביב בפעם השנייה בתולדותיה, והפכה לקבוצה הישראלית הראשונה שמעפילה פעמיים למפעל זה. בעונה זו נרשם הישג שיא בכך שמכבי תל אביב סיימה את הבית במקום הראשון והעפילה לשמינית הגמר שם הודחה על ידי אולימפיאקוס. בנוסף, מכבי חיפה נשרה למפעל לאחר שסיימה את הבית במקום השלישי בליגה האירופית ועברה בהצלחה את שלב הנוקאאוט הראשוני לשמינית הגמר שם הודחה על ידי פיורנטינה. קבוצה נוספת שהעפילה לשלב הבתים היא הפועל באר שבע (בעונת 2022/2023). מדיה וקבצים בנושא קונפרנס ליג בוויקישיתוף אתר האינטרנט הרשמי של קונפרנס ליג (באנגלית, בצרפתית, בגרמנית, ברוסית, בספרדית, באיטלקית ובפורטוגזית) קונפרנס ליג, ברשת החברתית פייסבוק קונפרנס ליג, ברשת החברתית אקס (טוויטר) קונפרנס ליג, ברשת החברתית אינסטגרם קונפרנס ליג, ברשת החברתית טיקטוק UCL2 2021/2024 אופ"א אישרה: טורניר מועדונים שלישי מ-2021, באתר כלכליסט, 2 בדצמבר 2018 אופ"א אישרה: מפעל חדש ייצא לדרך ב-2021, באתר ONE‏, 2 בדצמבר 2018 אופ"א אישרה: יוקם מפעל שלישי ב-2021, באתר ‏מאקו‏, 3 בדצמבר 2018 "'Europa League 2': Uefa confirms new tournament from 2021". BBC Sport. 2 בדצמבר 2018. נבדק ב-2 בדצמבר 2018. {{cite web}}: (עזרה) "Uefa ponders third competition beneath Champions League and Europa League". The Guardian. 16 בספטמבר 2015. נבדק ב-2 בדצמבר 2018. {{cite web}}: (עזרה) "Uefa set to introduce third European club competition from 2021-22". The Guardian. 11 בספטמבר 2018. נבדק ב-2 בדצמבר 2018. {{cite web}}: (עזרה) "UEFA Executive Committee approves new club competition". UEFA. 2 בדצמבר 2018. נבדק ב-2 בדצמבר 2018. {{cite web}}: (עזרה) "UEL2 Access List 2021–24" (PDF). UEFA. 2 בדצמבר 2018. נבדק ב-2 בדצמבר 2018. {{cite web}}: (עזרה)